**Summary 2**

Magyarországon a folyók árvizei mellett jelentős veszélyeztetettséggel jelentkeznek a talajvízből, illetve a csapadék helyi összegyülekezéséből, a hóolvadás helyi hatásaiból adódó belvízi elöntések is.

Az Irányelv 6.7 cikke lehetőséget ad arra, hogy az ilyen esetekben csak az alacsony valószínűségű elöntésekre készüljenek el a veszély- és kockázati térképek.

A belvízi elöntések zömmel olyan területeken keletkeznek, ahol a folyók árvizei is veszélyhelyzetet jelentenek.

A belvízi veszélytérkép az adott előfordulási (alacsony) valószínűségi szcenárióban a teljes területet bemutatja, abból Magyarországon részterületek nem maradtak ki. Csak az Irányelv 6.7 cikke alapján a közepes és gyakori előfordulási valószínűségű terhelési esetek.

Ezen esetekben az elöntések elsősorban olyan területeken jelentkeznek, ahol a domborzati és talajtani adottságok miatt azok jelenleg is közel állandó vízborításúak, vagy a víz gyakorlatilag állandó jelenlétéből adódó gazdálkodási formák alakultak ki.

Az egyéb művelésű, gazdálkodású területeken pedig a belvízrendszer kiépítettsége, üzemrendje lehetővé teszi a veszélyeztetettség csökkentését.

A belvízi elöntésekből adódó veszélyeztetettséget az elmúlt években, évtizedekben tapasztalt belvízi elöntések feldolgozásából előállított térképen mutatjuk be.